Salomonseilande - Wikipedia
(Aangestuur vanaf Solomoneilande)
Die Salomonseilande (Engels: Solomon Islands) is 'n eilandnasie in die Stille Oseaan en Oseanië suid van die ewenaar met 'n oppervlakte van 28 400 km² en 'n bevolking van amper 600 000 in 2016. Die Salomonseilande is oos van Papoea-Nieu-Guinee, suid van Nauru, wes van Tuvalu, noord van Vanuatu en noordoos van Australië geleë. Die hoofstad en grootste stad is Honiara, geleë op die eiland Guadalcanal.
Nasionale leuse: To Lead is to Serve
(Engels vir: "Om te lei is om te dien")
Volkslied: God Save Our Solomon Islands
9°28′S 159°49′O﻿ / ﻿9.467°S 159.817°O﻿ / -9.467; 159.817
Grootste stad Honiara
7 Julie 1978
28 400 km2 (139ste)
11 000 myl2
599 419 (162ste)
18,1 / km2 (200ste)
46,9 / myl2
MOI (2017) 0,546 (152ste) – laag
Gini (2013) 37,1 – medium
Geldeenheid Dollar (SBD)
- Somertyd (UTC+11)
nie toegepas nie (UTC+11)
Kaart van die Salomonseilande
Kaart van die Salomonseilande in 1989 (CIA)
Kaart van die Salomonseilande se administratiewe gebiede
Die Salomonseilande bestaan uit ses hoofeilande en meer as 900 kleiner eilande. Dié land se naam is afgelei van die gelyknamige argipel, wat tot Melanesië behoort en nog die Noordelike Salomonseilande rondom Bougainville insluit, wat tot Papoea-Nieu-Guinee behoort. Die Salomonseilande word deur die Koraalsee in die weste en die Salomonssee in die suide begrens. In die noorde is die oop Suidelike Stille Oseaan geleë.
In 1568 het die Spaanse ontdekkingsreisiger Álvaro de Mendaña de Neira die eilande vir Europa ontdek en na die Bybelse koning Salomo Islas Salomón genoem. In Junie 1893 het die Salomonseilande onder Britse invloed gekom, nadat die Suidelike Salomonseilande deur kaptein Gibson R.N. van die HMS Curacoa tot Britse protektoraat verklaar is. Tydens die Tweede Wêreldoorlog het gedurende die Salomonseilande-veldtog (1942–1945) tussen die Verenigde State en die Keiserryk van Japan hewige gevegte plaasgevind, soos die Slag van Guadalcanal. Op 7 Julie 1978 het die Salomonseilande van die Verenigde Koninkryk onafhanklik geword. Die Salomonseilande is 'n grondwetlike monargie binne die Britse Statebond met Elizabeth II as staatshoof.
Die Salomonseilande bestaan uit tien administratiewe gebiede, waarvan nege provinsies is wat deur verkose provinsiale gemeentes geadministreer word en die tiende die hoofstad Honiara is wat deur die Honiara Stadsraad geadministreer word.
Sentrale Provinsie Tulagi Patrick Vasuni 615 21 577 42,4 26 051
Choiseul Taro-eiland Jackson Kiloe 3 837 20 008 6,9 26 371
Guadalcanal Honiara Anthony Veke 5 336 60 275 17,5 93 613
Isabel Buala James Habu 4 136 20 421 6,3 26 158
Makira-Ulawa Kirakira Stanley Siapu 3 188 31 006 12,7 40 419
Malaita Auki Peter Ramohia 4 225 122 620 32,6 137 596
Rennell en Bellona Tigoa George Tuhaika 671 2 377 4,5 3 041
Temotu Lata Fr. Charles Brown Beu 895 18 912 23,9 21 362
Westelike Provinsie Gizo Wyne Maepio 5 475 62 739 14,0 76 649
Hoofstadgebied Honiara Mua (burgemeester) 22 49 107 2 936,8 64 609
Salomonseilande Honiara – 28 400 409 042 14,7 515 870
↑ (en) "Solomon Islands National Anthem Lyrics". Lyrics On Demand. Besoek op 8 Julie 2019.
↑ (en) "National Parliament of Solomon Islands Daily Hansard: First Meeting – Eighth Session Tuesday 9th May 2006" (PDF). www.parliament.gov.sb. 2006. p. 12. Besoek op 8 Julie 2019.
↑ (en) United Nations Department of Economic and Social Affairs (2017). “World Population Prospects, Table A.1” (PDF). Besoek op 8 Julie 2019.
↑ 4,0 4,1 4,2 4,3 (en) "Solomon Islands". Internasionale Monetêre Fonds. April 2019. Besoek op 8 Julie 2019.
↑ (en) "Alvaro de Mendaña de Neira, 1542?–1595". Princeton University Library. Besoek op 8 Julie 2019.
↑ (en) Commonwealth and Colonial Law by Kenneth Roberts-Wray, London, Stevens, 1966. bl. 897
Wikimedia Commons het meer media in die kategorie Salomonseilande.
(en) Toerisme-inligting oor Salomonseilande op Wikivoyage
(en) "Solomon Islands". Encyclopædia Britannica. 11 Oktober 2016. Besoek op 8 Julie 2019.
Ontsluit van "https://af.wikipedia.org/w/index.php?title=Salomonseilande&oldid=2011804"
Last edited on 8 Julie 2019, at 21:00